jkorsvik/nowiki_second_scrape_merged huggingface dataset:
Knattspyrnufélagið Víkingur

Knattspyrnufélagið Víkingur (norsk: Fotballklubben Viking) er en sportsklubb i Reykjavík på Island. De er best kjent for sitt fotballag. Klubben ble etablert i 1908 og har vært ganske suksessfull gjennom tidene. Deres siste islandske tittel fikk de i 1991, da de vant Úrvalsdeild, en tittel de har vunnet tilsammen fem ganger. Deres hjemmebane heter Víkin og har plass til ca. 2000 tilskuere (1150 sitteplasser). De har også vunnet den islandske cupen én gang, i 1971, 2019, 2021, 2022.
Svalbards miljøvernfond

Svalbards miljøvernfond er et fond som skal bidra til at det settes i verk tiltak for å beskytte naturmiljø og kulturminner på Svalbard i samsvar med svalbardmiljøloven § 98 og fondets vedtekter. Fondet ble etablert 15. juni 2001. Fondet er avgiftsfinansiert og får blant annet inntekter fra miljøgebyr, jakt- og fiskegebyr, miljøerstatninger og tvangsmulkter fastsatt av Sysselmesteren på Svalbard.
1. april 2007 ble det innført et miljøgebyr for alle tilreisende til Svalbard, hvor gebyret blir lagt til på fly- og cruisebilletter og tilfaller Svalbards miljøvernfond. Virksomheter, organisasjoner og privatpersoner kan søke om støtte fra fondet.
3. april 2008 tildelte styret i Svalbards miljøvernfond 3,6 millioner kroner fordelt på 19 prosjekter.Sekretariatet for fondet er lagt til Sysselmesteren på Svalbard.


== Referanser ==


== Eksterne lenker ==
Lovdata.no: Forskrift om tilskudd fra Svalbards miljøvernfond
Sysselmannen.no: «Sammen bevarer vi svalbardmiljøet», informasjonsbrosjyre om miljøfondet
Großer Plöner See amt

For innsjøen, se Großer Plöner See (sjø)Amtet Großer Plöner See (alternativ stavemåte: Grosser Plöner See) er et amt som spenner seg over to kretser, Plön og Østholstein, i delstaten Schleswig-Holstein, Tyskland. Amtet er sentrert rundt innsjøen Großer Plöner See (derav navnet), og byen Plön. Byen Plön er ikke en del av amtet.
Amtet er det første som spenner seg over to kretser, men i Østholstein er bare én kommune med i amtet; Bosau.


== Inndeling ==
Kommuner i Grosser Plöner See:

Ascheberg
Bosau
Bösdorf
Dersau
Dörnick
Grebin
Kalübbe
Lebrade
Nehmten
Rantzau
Rathjensdorf
Wittmoldt
Bård Brodersen

Bård Brodersen (født 30. april 1927 i Førde i Sunnfjord, død 27. april  2001 i Drammen) var en norsk maler.Han studerte ved Kunstakademiet 1947–1950 med Per Krohg som lærer og ved Det Kongelige Danske Kunstakademi i 1965 under professor Richard Mortensen. Han debuterte på Høstutstillingen i 1950. Brodersen var en tidlig utøver av abstrakt maleri i Norge før det abstrakte maleri hadde fått gjennomslag og stod i 1950- og 1960-årene sammen med en liten gruppe andre malere for gjennombruddet for et modernistisk abstrakt maleri i Norge. Han var særlig inspirert av landskapet og opptatt av lys og farger.Brodersen fikk Namdalsstipendiet 1964. Han hadde Statens garantiinntekt fra 1979. I 1986 ble han æresborger av Drammen by, og han fikk Drammen kommunes kulturpris 1997.


== Referanser ==
Royal Antwerp FC

Royal Antwerp FC er en belgisk fotballklubb, som ble grunnlagt i 1880 og som kommer fra byen Antwerpen. 
Klubben var i 1895 det første medlem som ble registrert i det belgiske fotballforbund.
I 1900 forlot de fleste spillerne klubben til fordel for naboklubben Beerschot AC. Royal Antwerp FC er den hittil siste belgiske klubb som har spilt i en europeisk cupfinale, det skjedde i finalen i Cupvinnercupen i 1993 hvor de tapte 1-3 mot Parma FC på Wembley Stadium. Klubben har spilt i belgisk 2. divisjon siden 2005. Siden 1923 har hjemmebanen vært Bosuilstadion. Royal Antwerps farger er rødt og hvitt.
Klubben har en partneravtale med den engelske storklubben Manchester United, noe som innebærer at United ofte sender sine unge talenter på utlånsavtale for at de skal få førstelagserfaring. United bruker også Antwerp som «lagringssted» for utenlandske spillere som sliter med å få arbeidstillatelse i England.


== Spillerstall ==
Oppdatert 5. november 2022.


=== Utlånte spillere ===


== Meritter ==


== Referanser ==


== Eksterne lenker ==
(nl) Offisielt nettsted 
(en) Royal Antwerp FC – kategori av bilder, video eller lyd på Commons
Espen Steffensen

Espen Steffensen (født 5. august 1967) er en norsk fotballtrener, som i flere år var assistenttrener i fotballklubben SK Brann og som også har vært sportslig leder i Løv-Ham fotball.


== Klubbfotball ==
Steffensen har spilt for fotballag som Hordvik, Odda, Toppe, Bergen Nord og Gulen


== Trenerkarriere ==


=== Tidlige klubber ===
Steffensen har vært trener for Bergen Nord, Odda, Vadmyra, Brann U og Varegg før han begynte å arbeide for SK Brann.


=== Brann ===
Han har vært ansatt som assistenttrener siden 2003, og hadde kontrakt frem til 31. desember 2008. Sommeren 2008 ville imidlertid Brann at Steffensen skulle gå over til en annen stilling som speider i klubben til fordel for Harald Aabrekk, noe Steffensen selv ikke ønsket, og det hele endte med at kontrakten ble avsluttet 7. august 2008.


== Løv-Ham ==
Høsten 2008 ble det annonsert at Steffensen var ansatt som sportslig leder i Løv-Ham og har særlig ansvar for å skaffe nye spillere til klubben. Etter ett år i jobben annonserte Steffensen at han fratrådte stillingen som sportssjef.


== Referanser ==


== Eksterne lenker ==
O.N. Sunde

O.N. Sunde er et norsk investeringsselskap eid av investor og skipsreder Olav Nils Sunde og familie. Selskapet ble etablert i 1988 og har hovedkontor i Oslo.
Selskapet er involvert i rederi, sport og tekstil, eiendom samt isolasjon gjennom selskapene Color Group ASA, Voice Norge, ONS Shipholding, O.N. Sunde Eiendom og Sunpor Kunststoff, som alle er datterselskaper. 
Color Group er den største operative virksomheten. Konserner hadde rundt 4.500 ansatte i 2020.


== Referanser ==
US Open 1982 (tennis)

US Open 1982. US Open er en Grand Slam-turnering i tennis. US Open i 1980 ble arrangert i perioden 31. august til 12. september i Flushing Meadows i bydelen Queens i New York. Jimmy Connors beseiret Ivan Lendl i herrefinalen i single og Chris Evert Lloyd vant damefinalen over Hana Mandlíková. 


== Menn (single) ==


=== Kvartfinaler ===


=== Semifinaler ===


=== Finale ===


== Kvinner (single) ==


=== Kvartfinaler ===


=== Semifinaler ===


=== Finale ===


== Doublefinaler ==


== Eksterne lenker ==
ITF Menn, Kvinner
Merritt Butrick

Merritt R. Butrick (født 3. september 1959, død 17. mars 1989) var en amerikansk skuespiller som var mest kjent for sin rolle som «David Marcus», sønnen til «James T. Kirk», i filmene Star Trek II: The Wrath of Khan og Star Trek III: The Search for Spock. Han spilte også i en episode av Star Trek: The Next Generation. Tidligere i sin karriere spilte han rollen som "Johnny Slash" i komedien Square Pegs. En annen av hans roller var som Barbara Hersheys hillbilly-sønn i Shy People.
Butrick ble født i Gainesville i Florida. Han gikk ut fra Tamalpais High School, i Mill Valley, California i 1977. Han døde av kreft i hjernen, som en komplikasjon som følge av aids. Ulike kilder strides om hvor han døde, med noen som sier Los Angeles og andre igjen sier New York City. Men offisielle kilder i staten California sier at dødsstedet er Los Angeles. Han snakket aldri om privatlivet sitt offentlig.


== Utvalgt filmografi ==
Listene under er ikke komplett, se Internet Movie Database – Merritt Butrick

1988 – Death Spa
1988 – Fright Night II
1988 – Star Trek: The Next Generation, tv-serie 1 episode
1987 – Shy People
1986 – Wired to Kill (1986)
1985 -Head Office
1984 – Star Trek III: The Search for Spock, film
1984 – Fame, tv-serie 1 episode
1982 – Zapped!
1982 – Star Trek II: The Wrath of Khan, film


== Referanser ==


== Eksterne lenker ==
(en) Merritt Butrick på Internet Movie Database 
(sv) Merritt Butrick i Svensk Filmdatabas 
(fr) Merritt Butrick på Allociné 
(en) Merritt Butrick på AllMovie 
(en) Merritt Butrick hos Rotten Tomatoes 
(en) Merritt Butrick hos TV Guide 
(en) Merritt Butrick hos The Movie Database 
(en) Merritt Butrick hos TV.com
Bosau

Bosau er en kommune i kretsen Øst-Holstein i Schleswig-Holstein, Tyskland. Bosau hører under amtet Großer Plöner See. Mario Schmidt har vært borgermester siden 2004.


== Referanser ==


== Eksterne lenker ==
Offisielt nettsted 
(en) Bosau – kategori av bilder, video eller lyd på Commons
Ernst Ludwig II av Sachsen-Meiningen

Ernst Ludwig II (født 8. august 1709 i Coburg, død 24. februar 1729 i Meiningen) var hertug av Sachsen-Meiningen fra 1724 til 1729.
Han var den tredje, men andre overlevende sønn av Ernst Ludwig I av Sachsen-Meiningen og hans første hustru, Dorothea Marie av Sachsen-Gotha.
Hans eldre bror Josef Bernhard døde den 22. mars 1724 og Ernst Ludwig ble da arving til hertugdømmet. Når faren døde sju måneder senere overtok Ernst Ludwig II hertugdømmet, bare 15 år gammel, sammen med sin yngre bror Karl Friedrich.
Både Ernst Ludwig II og Karl Friedrich var mindreårige da de tok over hertugdømmet, så onklene Friedrich Wilhelm og Anton Ulrich tjenestegjorde som verger inntil 1733. 
Ernst Ludwig II døde etter fem år som hertug. Han ble 20 år gammel og ble aldri gift. Den yngre broren Karl Friedrich tok over ved hans død. 


== Referanser ==
Premonstratenserordenen

Premonstratenserordenen er en katolsk orden, grunnlagt 1121 av  Norbert von Xanten (1080–1134), senere erkebiskop i Magdeburg.
Det første klosteret ble anlagt i nærheten av byen Laon i Frankrike og ble kalt Prémontré (lat. præmonstratum, det vil si «forutsigelse»). Også en orden for nonner ble stiftet.
Ordenen ble godkjent av pave Honorius II i 1126. Orden fikk raskt stor utbredelse i Nord-Europa, særlig i det nordøstlige Tyskland, hvor de arbeidet for kristendommens utbredelse blant venderne. 

Klosterorden ble inndelt i provinser som ble kalt  cirkarier, hver enkelt med en forstander, som ble kalt cirkator. Abbeden i Prémontré hadde øverste myndighet over alle klostrer som hørte til ordenen.
Premontratenserordenen ble en av de mest betydningsfulle ordener i middelalderen, og i sin glanstid hadde ordenen over 30 cirkarier. Fra 1200-tallet ble den mer verdslig, og fikk mindre betydning, og den ble oppløst på grunn av den franske revolusjon.
Olavsklosteret i Tønsberg var premontratensernes hovedsete i Norge. Til klosteret i Tønsberg hørte en stor rundkirke, den største av sitt slag i Norden. Til klosteret hørte store landeiendommer. Et annet premonstratenserkloster på norsk grunn var Dragsmark kloster i Båhuslen som ble grunnlagt midt på 1200-tallet av kong Håkon Håkonsson.
Ordenen kom til Danmark med erkebiskop Eskil, som grunnla Tommerup kloster i Skåne. Størst betydning i Danmark fikk Børglum kloster. Det fantes også premonstratenserklostere i Lund, Væ (senere Bækkeskov), Tommerup, og Övedskloster i Skåne. I middelalderen hørte Skåne til Danmark.
På et generalkapitel i Wien 1883 kunne orden igjen konstituere seg. I 1913 hadde den fem cirkarier, de fleste i Østerrike, Belgia og Nederland.
Ordensdrakten er hvit.


== Litteratur ==
Ehlers-Kisseler, Ingrid: Die Anfänge der Prämonstratenser im Erzbistum Köln (Rheinisches Archiv 137), Köln – Weimar – Wien: Böhlau 1997, XVI und 660 S., ISBN 3-412-04197-1
Grassl, Wolfgang: Culture of Place: An Intellectual Profile of the Premonstratensian Order. Nordhausen: Bautz, 2012, ISBN 3-88309-691-9


== Eksterne lenker ==
Prämonstratenser-Orden
Prämonstratenser-Reiseführer
Eublepharis

Eublepharis er en slekt av gekkoer.
De skiller seg fra de fleste andre gekkoer ved at de har bevegelige øyelokk, og tær uten festeskiver. Halen er tykk, og brukes til å lagre fett. Slekten er utbredt i de tørre strøkene fra Tyrkia og Syria i vest, til Bangladesh i øst, og Turkmenistan i nord.


== Eksterne lenker ==
(en) Eublepharis i Encyclopedia of Life 
(en) Eublepharis i Global Biodiversity Information Facility 
(no) Eublepharis hos Artsdatabanken 
(en) Eublepharis hos ITIS 
(en) Eublepharis hos NCBI 
(en) Kategori:Eublepharis – bilder, video eller lyd på Wikimedia Commons 
Eublepharis – detaljert informasjon på Wikispecies 
Bayram Göçmen – Leopard Geckos of the World
Henri de Baillet-Latour

Henri de Baillet-Latour (født 11. mars 1876, død 6. januar 1942) var en belgisk greve, aristokrat og den tredje president i Den internasjonale olympiske komité (IOK).
Baillet-Latour ble medlem i IOK i 1903, og var med å stifte den belgiske olympiske komité. Han var med i organiseringen av OL i Antwerpen i 1920. Byen fikk tildelingen på kun ett års varsel, i tillegg var Belgia fortsatt preget av den første verdenskrig, men likevel ble det arrangert vellykkede leker.
Baillet-Latour ble valgt som IOK-president etter at grunnleggeren av den moderne olympiske bevegelse, Pierre de Coubertin, gikk av og ble ærespresident i 1925. Baillet-Latour satt som leder for IOK til sin død i 1942, hvorpå han ble erstattet av den svenske visepresidenten Sigfrid Edström.


== Referanser ==


== Eksterne lenker ==
(en) Henri de Baillet-Latour – kategori av bilder, video eller lyd på Commons
Gul rosevikler

Gul rosevikler eller roseflatvikler (Acleris bergmanniana) er en sommerfugl i gruppen av viklere (Tortricidae). 
I Norge er den funnet nord til Bodø, men er nok mest vanlig i sør.


== Utseende ==
En liten (vingespenn 10 – 14 mm), gul vikler. Forvingen har markerte, spissvinklede vingespisser. Gul rosevikler har gule til lystokergule framvinger, med tre blågrå smale tverrbånd som er kantet med rødbrunt. Midt på vingen finnes en rund liten svart flekk som er en dusk av oppstående, mørke skjell.


== Levevis ==
Gul rosevikler finnes helst på planter i rosefamilien. De kan ofte ses i hager og villastrøk.  Larvene lever som plantespiser på roser.
Flygetiden er i skumringen og om kvelden, fra juni til tidlig i august.  De blir lett tilltrukket lys og kan finnes ved utelamper.


== Utbredelse ==
Arten er utbredt i Europa, unntatt lengst i nord, og i det nordlige Asia. I Norge er den funnet nord til den sørlige delen av Nordland.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Tortricinae
slekt Acleris
Gul rosevikler (Acleris bergmanniana (Linnaeus, 1758) )


== Kilder ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norvegiae. Norsk entomologisk forening. 192 sider.
Fauna Europaea Web Service, utbredelsesdatabase for europeiske dyr: [1]


== Eksterne lenker ==
(en) gul rosevikler i Encyclopedia of Life 
(en) gul rosevikler i Global Biodiversity Information Facility 
(no) gul rosevikler hos Artsdatabanken 
(sv) gul rosevikler hos Dyntaxa 
(en) gul rosevikler hos Fauna Europaea 
(en) gul rosevikler hos NCBI 
(en) Kategori:Acleris bergmanniana – bilder, video eller lyd på Wikimedia Commons 
Acleris bergmanniana – detaljert informasjon på Wikispecies 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Gul rosevikler - www.ukmoths.org (egelsk) - med bilde
Timoteivikler

Sørlig gulbladvikler (også kalt Timoteivikler eller vanlig gulbladvikler, Aphelia paleana) er en sommerfugl i gruppen av viklere (Tortricidae). 


== Utseende ==
En middelsstor til stor (vingespenn 17-24 millimeter), grågul vikler. Hodet, thorax og forvingen er grågule, vingens ytterkant gjerne noe mørkere. Bakvingen er hvit med gråbrune årer og gråbrun pudring i den ytre delen.


== Levevis ==
Arten lever på lysåpne, fuktige steder. Larvene kan ete mange slags planter, men finnes særlig på bredbladete gress. De voksne sommerfuglene flyr i juli-august.


== Utbredelse ==
Den er utbredt over det meste av Europa og i det nordlige Asia. I Norge finnes den bare pi det sørlige Østlandet, fra Vest-Agder i vest til svenskegrensen i øst. 


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Tortricinae
slekt Aphelia
sørlig gulbladvikler, Aphelia paleana (Hübner, 1799)


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Aphelia paleana på UK moths [2]


== Eksterne lenker ==
(en) timoteivikler i Encyclopedia of Life 
(en) timoteivikler i Global Biodiversity Information Facility 
(no) timoteivikler hos Artsdatabanken 
(sv) timoteivikler hos Dyntaxa 
(en) timoteivikler hos Fauna Europaea 
(en) timoteivikler hos NCBI 
(en) Kategori:Aphelia paleana – bilder, video eller lyd på Wikimedia Commons 
Aphelia paleana – detaljert informasjon på Wikispecies 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Sigfrid Edström

Johannes Sigfrid Edström (født 21. november 1870 i Morlanda på Orust i Bohuslän, død 18. mars 1964 i Stockholm) var en svensk forretningsmann, ingeniør, og sportsfunksjonær. Han var den fjerde president i Den internasjonale olympiske komité.
Edström studerte på Chalmers tekniska högskola i Göteborg, og senere både i Sveits og USA. Han var i sin ungdom en habil sprinter, med tider ned mot 11,0 sekunder på 100 meter. Han var direktør i elektronikkselskapet ASEA fra 1903 til 1933, og president i styret her fra 1934 til 1939.
Allerede i 1912, under OL i Stockholm, var Edström involvert i det svenske idrettsforbundet, og var med i organisasjonskomiteen. I løpet av lekene ble Det internasjonale friidrettsforbundet (IAAF), stiftet og Edström ble valgt til IAAFs første president. Han satt som president her til 1946. 
Han ble medlem i IOK i 1920, og hadde en posisjon i styret en periode før han ble visepresident i 1931. Da sittende IOK-president Henri de Baillet-Latour døde i 1942, ble Edström administrerende president frem til slutten av den andre verdenskrig, hvorpå han ble formelt valgt som president. Han var sentral i arbeidet med å gjenreise IOK, og den olympiske bevegelse etter krigen. I 1952, 82 år gammel, trakk han seg fra presidentjobben og ble fulgt av Avery Brundage.


== Referanser ==


== Kilder ==
Den internasjonale olympiske komité profil
Den internasjonale olympiske komité artikkel
Michael Morris, 3. baron Killanin

Michael Morris, 3. baron Killanin, kjent som lord Killanin, (født 30. juli 1914 i London, død 25. april 1999 i Dublin) var en irsk baron, journalist, og forfatter, sportsfunksjonær og den sjette president i Den internasjonale olympiske komité (IOK). 


== Liv og virke ==


=== Bakgrunn ===
Han etterfulgte sin onkel Martin Henry FitzPatrick Morris, 2. baron Killanin som Baron Killanin i det britiske adelskapet i 1927. Han ble utnevnt til medlem av Order of the British Empire (MBE) og ble 25. april 1999 tildelt Territorial Decoration (TD).
Killanin fikk sin utdannelse ved Eton College, Sorbonne i Paris, og det som da het Magdalene College i Cambridge, hvor han var president i dramagruppen Footlights . Midt på 1930-tallet begynte han sin karriere som journalist, og jobbet for Daily Express, Daily Sketch og etter hvert Daily Mail. I 1937–1938, var han krigskorrespondent i den andre kinesisk-japanske krig.
Han tjente som honorær konsul for Monaco i Irland fra 1961 til 1984.


=== Den internasjonale olympiske komité ===
I 1950 ble valgt til leder for det olympiske råd i Irland, og ble valgt inn i IOK i 1952. Han klatret til visepresident i 1968, og tok deretter over som president etter Avery Brundage. Han ble valgt til president i forkant av sommer-OL 1972.I løpet av hans presidentskap møtte den olympiske bevegelse motgang, økonomiske problemer etter sommer-OL 1976 i Montréal og boikotten ved sommer-OL 1980 i Moskva. IOK valgte i perioden Lake Placid, New York og Los Angeles, California som vertskap for vinter-OL 1980 og sommer-OL 1984 uten konkurrerende byer. Killanin trakk seg etter Moskva-OL i 1980, og ny president ble Juan Antonio Samaranch.
I 1999 døde han i sitt hjem i Dublin, og er begravet i familiens hvelv ved New Cemetery i Galway.


== Referanser ==


== Eksterne lenker ==
(en) Michael Morris, 3rd Baron Killanin – kategori av bilder, video eller lyd på Commons 
(en) Michael Morris, 3. baron Killanin på Internet Movie Database 
(en) Michael Morris, 3. baron Killanin hos Hansards parlamentsdebatter 
(en) Michael Morris, 3. baron Killanin hos The Peerage 
(de) Michael Morris, 3. baron Killanin – Munzinger Sportsarchiv 
(en) Michael Morris, 3. baron Killanin – Olympedia
Katekisasjon

Katekisasjon betyr å undervise i religion ved å bruke spørsmål og svar. 
Flere religiøse lærere har gitt ut katekismer, som er troslæren presentert med slike spørsmål og svar. Noen av de mest kjente er Martin Luthers lille katekisme fra 1528 og Den katolske kirkes katekisme av pave Johannes Paul II fra 1995, lett revidert i 1997.
Katekismeforklaringer er bøker som har til hensikt å forklare katekismeteksten i spørsmål/svar-metoden.


== Eksterne lenker ==
Katekismeforklaringer i Norge
Generalkirkeinspektionskollegiet

Generalkirkeinspeksjonskollegiet ble opprettet i Danmark 1. oktober 1737. Dets oppgave var å føre tilsyn med lærerne og undervisningen i skolene, kirkene og ved universitetet i både Danmark og Norge. Samtidig fikk det sensur-rett (imprimatur: «kan trykkes») over alle teologiske og religiøse skrifter. På et senere tidspunkt overtok kollegiet også ledelsen av misjonen i Vestindia.
Kollegiet hadde opprinnelig ansettelsesrett, men mistet den i forbindelse med Struensees reformer av administrasjonen i 1771, og denne retten ble overlatt til det danske kanselliet.
I 1791 ble kollegiet opphevet, og dets oppgaver ble overtatt av Danske Kancelli, mens ledelsen av misjonen i Vestindia ble overlatt til Misjonskollegiet (opprettet i 1714).
Arkivet etter Generalkirkeinspeksjonskollegiet ligger delvis i det danske riksarkivet (DRA) og delvis i det norske riksarkivet (NRA). Protokollrekkene, konseptene og innkomne brev som ble behandlet i kollegiet, er felles for begge riker, og de oppbevares derfor i DRA. Men NRA har mikrofilm av hovedprotokoller, kopibøker og journaler. Noe av arkivmaterialet er gått tapt ved brannen i Vaisenhuset i København i 1795.


== Referanser ==


== Eksterne lenker ==
Arkivliste - Generalkirkeinspeksjonskollegiet (i NRA)
Arkivliste - Generalkirkeinspektionskollegiet (i DRA)
Arkhangaj

Arkhangaj er en av Mongolias 21 provinser. Den har totalt 97 091 innbyggere (2000) og et areal på 55 300 km². Provinsens hovedstad er Tsetserleg. 


== Administrative enheter ==

Provinsen er inndelt i 19 distrikter (sum): Bat-tsengel, Bulgan, Chuluut, Erdenemandal, Ikh-Tamir, Jargalant, Khayrkhan, Khangay, Khashaat, Khotont, Tariat, Tsakhir, Ögiy nuur, Ölziyt, Öndör-Ulaan, Tsenkher og Tsetserleg.


== Eksterne lenker ==
Offisielt nettsted 
(en) Arkhangai Aimag – kategori av bilder, video eller lyd på Commons
Bajan-Ölgij

Bajan-Ölgij er en av Mongolias 21 provinser.


== Eksterne lenker ==
Offisielt nettsted 
(en) Bayan-Ölgii Aimag – kategori av bilder, video eller lyd på Commons
Bajankhongor (provins)

Bajakhongor er en av Mongolias 21 provinser.


== Eksterne lenker ==
Offisielt nettsted 
(en) Bayankhongor Aimag – kategori av bilder, video eller lyd på Commons
Bulgan (provins)

Bulgan er en av Mongolias 21 provinser. Den befinner seg nord i landet. Provinshovedstaden heter også Bulgan.
Darkhan-Uul

Darkhan-Uul er en av Mongolias 21 provinser.
Dornod

Dornod er en av Mongolias 21 provinser. Provinsen er den østligste i landet og hovedstaden heter Tsjojbalsan.
Dornogov

Dornogov er en av Mongolias 21 provinser.
Dundgov

Dundgov er en av Mongolias 21 provinser.


== Eksterne lenker ==
Offisielt nettsted 
(en) Dundgovi Aimag – kategori av bilder, video eller lyd på Commons
Gov-Altaj

Gov-Altaj er en av Mongolias 21 provinser.
Gov-Sümber

Gov-Sümber er en av Mongolias 21 provinser.


== Eksterne lenker ==
Offisielt nettsted 
(en) Govisümber Aimag – kategori av bilder, video eller lyd på Commons
Khentij

Khentij er en av Mongolias 21 provinser.


== Eksterne lenker ==
Offisielt nettsted 
(en) Khentii Aimag – kategori av bilder, video eller lyd på Commons
Khovd (provins)

Khovd er en av Mongolias 21 provinser.


== Eksterne lenker ==
Offisielt nettsted 
(en) Khovd Aimag – kategori av bilder, video eller lyd på Commons
Khövsgöl

Khövsgöl er en av Mongolias 21 provinser.


== Eksterne lenker ==
Offisielt nettsted 
(en) Khövsgöl Aimag – kategori av bilder, video eller lyd på Commons
Ömnögov

Ömnögov er en av Mongolias 21 provinser.